Анна Гаррисон

Анна Татхилл Симмс Гаррисон (Харрисон) (; 25 шілде 1775 – 22 ақпан 1864) – Америка Құрама Штаттарының президенті Уильям Генри Гаррисонның әйелі, президент Бенджамин Гаррисонның әжесі. 1841 жылы күйеуінің бір айлық басқаруының кезінде АҚШ-тың  Бірінші ханымы.

солға|нобай|155x155 нүкте|Анна Гаррисон
Анна 1775 жылы 25 шілдеде Морристоун, Нью-Джерсиде дүниеге келді. Оның ата-анасы Клеве Симмс және Анна Татхилл Симмс болды. Анасы 1776 жылы қайтыс болады. Оның атасы мен әжесі Лонг-Айлендте соғыс кезінде оған қамқор болды. 

Анна Лонг-Айлендте өсіп, сол кездегі әйел үшін кең білім алады. Он үш жасында Анна әкесі мен өгей шешесімен Огайо штатының шөл даласына көшеді. Олар Норт-Бенд, Огайо штатында тұрды. 1795 жылдың сәуірінде кейбір туыстармен кездескен кезде Анна Татхилл Симмс Уильям Генри Гаррисонмен танысады. Гаррисон сол кезде әскер лейтенанты қалада әскери істермен болатын. Гаррион көрші Форт-Вашингтонда тұрған. Аннаның әкесінің бастапқы қарсы болуына қарамастан, жастар кездесе бастап, 1795 жылы 22 қарашада үйленеді. 

Олардың он баласы болады:
 Элизабет Бассет Гаррисон (29 қыркүйек 1796 - 27 қыркүйек 1846)
 Джон Клеве Симмс Гаррисон (28 қазаң 1798 - 30 қазаң 1830)
 Люси Синглтон Гаррисон (5 қыркүйек 1800 - 7 сәуір 1826)
 Уильям Генри Гаррисон-кіші (3 қыркүйек 1802 - 6 қыркүйек 1838); Джейн Ирвин Гаррисонға үйленген.
 Джон Скотт Гаррисон (4 қазаң 1804 - 25 мамыр 1878)
 Бенджамин Гаррисон (5 мамыр 1806 - 9 маусым 1840)
 Мэри Симмс Гаррисон (28 қаңтар  1809 - 16 қараша 1842)
 Картер Бассет Гаррисон (26 қазаң 1811 - 12 тамыз 1839)
 Анна Татхилл Гаррисон (28 қазаң 1813 - 5 шілде 1845)
 Джеймс Финдли Гаррисон (15 мамыр  1814 - 6 сәуір 1817) (бала кезінде қайтыс болды).

 Бірінші ханым 
1841 жылы оның күйеуі Уильям Гаррисон президент болып сайланған кезде, Анна Норт-Бендтегі үйінде аурудың кесірінен қамалып отырды және Вашингтонға жұбайымен бірге бара алмады. Президент Гаррисонды ұлының жесірі Джейн Ирвин Гаррисон сүйемелдеді. Анна жазылып болғанша Джейн Бірінші ханымның міндеттерін атқару тиіс болған. Алайда 4 сәуірде сайлаудан кейін бір ай өткен кезде президент Гаррисон қайтыс болады. Ал Анна Ақ үйге бір де бір рет келген жоқ. 

 Қалған өмірі 
Күйеуінің қазасынан кейін Анна Норт-Бенде ұлы Джон Скотт Гаррисонмен бірге тұрды. 1841 жылы маусымда президент Джон Тайлер президенттің жесіріне зейнетақы беру туралы заң қабылдайды. Зейнетақы $ 25.000 сомасын құрады. 

Анна Гаррисон 1864 жылы 25 ақпанда 88 жасында қайтыс болды.